32002R0509
L 079/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 509/2002 НА КОМИСИЯТА
от 21 март 2002 година
за изменение на приложение II към Регламент (ЕО) № 1255/1999 на Съвета относно общата организация на пазара на мляко и млечни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), последно изменен с Регламент (ЕО) № 1670/2000 (2), и по-специално член 31, параграф 14 от него,
като има предвид, че:
(1)
Член 31 от Регламент (ЕО) № 1255/1999 предвижда предоставянето на възстановявания за износ на определени продукти, обхванати от посочения регламент, когато се изнасят под формата на продуктите, изброени в приложение II към него.
(2)
Регламент (ЕО) № 2031/2001 на Комисията от 6 август 2001 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и относно Общата митническа тарифа (3) изменя Комбинираната номенклатура за определени продукти.
(3)
Приложение II към Регламент (ЕО) № 1255/1999 следва съответно да бъде изменено.
(4)
Измененията следва да се прилагат от датата на прилагане на Регламент (ЕО) № 2031/2001.
(5)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В приложение II към Регламент (ЕО) № 1255/1999 редът:
„1905 30
- Бисквити с добавка на подсладители; гофрети и вафли“
се заменя със следното:
„- Бисквити с добавка на подсладители; гофрети и вафли:
1905 31
- - Бисквити с добавка на подсладители
1905 32
- - Гофрети и вафли“
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 януари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 март 2002 година.